संजय लीला भंसाली की पी आर का कहना है कि यह खबर पूरी तरह से निराधार है. संजय लीला भंसाली ने ऐसे किसी भी सब्जेक्ट को लेकर प्रियंका चोपड़ा से कोई भी बातचीत नहीं की है और न ही वह इस पर फिल्म बनाने जा रहे हैं. वहीं स्पोकपर्सन का यह भी कहना है कि वह प्रियंका को बेहद प्यार करते हैं और उनकी बहुत इज्जत करते हैं. लेकिन दोनों के बीच इस विषय पर कोई चर्चा नहीं हुई है. बता दें कि संजय लीला भंसाली की फिल्म बाजीराव मस्तानी में प्रियंका ने काम किया था . इसके बाद साहिर लुधियानवी पर बनने वाली फिल्म को लेकर भी लंबे समय से चर्चा थी कि वह प्रियंका के साथ इस प्रोजेक्ट पर काम करेंगे. फिलहाल ऐसी कोई खबर नहीं है.